之质，得天性之自然。方严保傅之规，以养肃雍之德。俾遵旧典，褒以徽章。嘉乃妙龄，盛哉仪服。考佥言而惟允，非予意之敢私。呜唿!隆仁德以厚亲，兹惟教爱；习图史而循法，繄乃夙成。祗若训言，往膺涣渥(一作命)。可封福安公主。仍令所司择日备礼册命，主者施行。」张方平《乐全集·秦国大长公主墓志铭》：「秦国大长公主，仁宗皇帝第九女也。母曰淑妃董氏。嘉祐四年四月二十五日诞生。嘉祐初，仁宗违裕，淑妃奉侍勤瘁，帝心察而怜之，眷遇甚渥，故主爱亦隆。五年，封福安公主。八年，英宗纂御，进封康国长公主。治平四年，今上践阼，加号郑国大